גלעד טוקטלי

גלעד טוקטלי (נולד ב-7 בנובמבר 1966 בירושלים) הוא במאי ומפיק סרטי טלוויזיה ותוכניות טלוויזיה. גלעד טוקטלי שרת בצה"ל כלוחם וכקצין בחטיבת גבעתי. טוקטלי, בוגר המחזור הראשון של בית הספר סם שפיגל, החל לעבוד זמן קצר לאחר סיום לימודיו ב-1992 בטלעד, והגיע לעמדות השפעה מרכזיות ובהן מינויו למנהל השידורים של הזכיינית בשנת 2000. מספר שנים לאחר שסיים את לימודיו מונה כחבר בוועד המנהל של בית הספר סם שפיגל לקולנוע ולטלוויזיה בירושלים. טוקטלי קיים לאורך השנים שיתוף פעולה מתמשך עם אילנה דיין, ושימש משנת 1993 עד שנת 2020 כבמאי ומפיק ב"עובדה" תוכנית התחקירים של טלעד ששודרה בערוץ 2 ומאז 2004 משודרת במסגרת "קשת", מ-2017 בערוץ 12. טוקטלי היה שותף להקמת התוכנית מיומה הראשון. במסגרת התוכנית ביים יותר מ-650 תוכניות אולפן ומאות כתבות. במקביל לעבודתו ב"עובדה" ביים תוכניות נוספות במסגרת שידורי טלעד, ובהן: בימוי אולפן של עונת "מסע עולמי" בהגשת איל פלד (1994), הקמת משדר הבוקר של טלעד – "קפה טלעד" ובימוי אולפן של כ-100 תוכניות בשידור חי (1997), הקמת ובימוי כ-220 תוכניות אולפן "הזמן השלישי" ו"סיבוב שני" בהגשת טלי ליפקין-שחק (1998–2003) ובימוי אולפן העונה השישית של "הדקה ה-91" בהגשת ובהפקת יורם ארבל (1998). טוקטלי שימש גם כבמאי ראשי בחברת "חדשות ישראל" שסיפקה את החדשות לערוץ 10 בשנת הקמתו הראשונה. טוקטלי היה מועמד כפול בקטגוריות הבימוי והעריכה בפרסי האקדמיה לקולנוע וטלוויזיה על הסדרות התיעודיות "סיירת מטכ"ל" ו"האחת" ששודרו בשנת 2023. בטקס שהתקיים בחודש מאי 2024 הוא זכה בשני פרסי האקדמיה על בימוי ועריכת "האחת" ששודרה בכאן 11, הסדרה זכתה בארבעה פרסים נוספים בתחרות זו. טוקטלי אב לארבעה ילדים. אביו, פנחס טוקטלי, נרצח בשנת 2002 בפיגוע תופת במרכז ירושלים. בעקבות האבל והטלטלה שעבר, הוא יצא מהארון. 2004 בימוי "הלוחם היהודי" דוקו' 48 דקות שודר בערוץ 2 2004 בימוי "עודד גולן" דוקו' 32 דקות. שודר בערוץ 2 2005 בימוי והפקת "הבית ברחוב שץ" דוקומנטרי 12 דקות, שודר בערוצי הכבלים 2005 בימוי והפקת "אבי לניר הקרב האחרון" דוקומנטרי 62 דקות שודר בערוץ 2 2005 במאי שותף בסדרה "סיפור מסגרת" 100 שנות אמנות ישראלית – הפקת יוקרה של מפעל הפיס בעריכת רונית ויס ברקוביץ. בימוי פרק "נוף", 47 ד'. 2006 בימוי והפקת "נקמת לרנר" דוקומנטרי 60 דק'. 2007 בימוי והפקת "המנוע הפנימי" על אבחון וטיפול בהפרעות קשב וריכוז, דוקומנטרי 30 דק' 2008 - 2010 בימוי והפקת פרויקט תיעוד על מקימי מוזיאון ישראל 2010 בימוי והפקת: "טדי, צריך להקים מוזיאון!" על הקמתו של מוזיאון ישראל. דוקומנטרי 50 דק' 2013 בימוי והפקת "שניאור", על שניאור חשין ז"ל. דוקומנטרי 88 דק' 2014 בימוי והפקת "הערב הראשון", על הבכורה העולמית של להקת "בת-שבע" ב-1964 2015 בימוי והפקת "העורך" על דב יודקובסקי. דוקומנטרי 78 דק' 2016 בימוי והפקת ארבעה סרטים לתערוכת "פרעה בכנען - הסיפור שלא סופר" במוזיאון ישראל, ירושלים 2017 בימוי והפקת סרט לתערוכת "ירושלים בפרטים" במוזיאון ישראל, ירושלים 2019 בימוי והפקת סרט לתערוכת "בחירות גורליות - אוסף גורליט" במוזיאון ישראל, ירושלים 2020 בימוי והפקת סרט לתערוכות "גלריה משלה" ו"הרוסלאן" במוזיאון ישראל, ירושלים 2021 בימוי שני פרקים על בדידות במסגרת הסדרה "יוצאים מהכלל" עם רוני קובן, בהפקת ארצה הפקות 2022 בימוי ארבעה פרקים בסדרה "פולארד" עם עמרי אסנהיים ושני חזיזה, בהפקת סטוריליין הפקות 2022 בימוי "מנדל" - דוקו' 72 דקות, על מורטון מנדל וקרן מנדל, בהפקת קסטינה 2023 בימוי "סיירת מטכ"ל" - סדרה בת 4 פרקים עם עמרי אסנהיים, שודרה בהוט8 וברשת13 2023 בימוי "האחת" - סדרה בת 4 פרקים, בהגשת סימה קדמון, יוצר ומפיק אמנון רבי, קסטינה תקשורת, משודרת בכאן 11 2024 בימוי "היום שלא נגמר" - סדרה תעודית גלעד טוקטלי, במיזם "אישים" לתיעוד היצירה הישראלית גלעד טוקטלי, במסד הנתונים הקולנועיים IMDb (באנגלית) גלעד טוקטלי, באתר "אידיבי", מאגר הידע העברי לקולנוע ישראלי ועולמי כמה עובדות על גלעד טוקטלי, באתר mako יובל הימן, עובדה בעיניים: ריאיון עם גלעד טוקטלי, באתר nrg‏, 13 בינואר 2011 עפר סקר‏, גלעד טוקטלי, האיש מאחורי "עובדה", על החוויה ששינתה את חייו, באתר וואלה, 27 במאי 2013 דוד ורטהיים‏, "אומרים עלינו שאנחנו לא עושים תחקירים? בעונה האחרונה, מתוך 22 תכניות, 10 היו תחקירים", באתר וואלה, 10 בנובמבר 2014 ריאיון עם הבמאי של העורך, באתר העין השביעית, 1 בדצמבר 2015 איתי שטרן, במאי "עובדה" מסביר אילו תחקירים לא ישודרו בתוכנית, באתר הארץ, 7 ביוני 2016 ניר יהב ואבנר שביט‏, כשביבי גרם לו לבכות וכשטראמפ גרם לאילנה דיין להחוויר: גלעד טוקטלי מסכם 27 שנה ב"עובדה", באתר וואלה, 29 באוקטובר 2020 ריקי רט, ‏האיש מאחורי המצלמה: ריאיון פרישה עם במאי התוכנית "עובדה", בעיתון מקור ראשון, 22 בנובמבר 2020 רוני דורות, "אני מבוהל מהפערים שנוצרו בשנים האחרונות בין צורה ואריזה לבין תוכן", באתר הארץ, 16 בינואר 2023 פנחס טוקטלי, באתר המוסד לביטוח לאומי אל האור: היציאה מהארון של גלעד טוקטלי, כאן תרבות סמדר שילוני, "הגיע הזמן שנראה מה קרה לנו, אבל גם להראות את הנאת המחבלים מלעשות רע", באתר ynet, 4 באוקטובר 2024